Qirol va qirolichalar avlodi: Kelib chiqishi qirollik oilalariga borib taqaladigan Bollivud yulduzlari

Siz-u bizga aktyor va aktrisa sifatida ma’lum bo‘lgan hind kinosanoati yulduzlaridan kimlar qirollik oilasining davomchilari ekani haqida ma’lumot berib o‘tamiz.
Aditi Rao Xaydari

Muhammad Solih va Akbar Xaydari oilasining merosxo‘ri hisoblangan aktrisaning kelib chiqishi qirollik oilasiga borib taqaladi. Shuningdek, Aditi Amir Xonning rafiqasi Kiran Rao bilan qarindosh hamdir.
Saif Ali Xon

Saifning otasi Mansur Ali Xon Pataudining 9-navabi (navab — Sharqiy Hindistondagi hukmdorlarning unvoni) hamda Hindistonning kriket jamoasi kapitani bo‘lgan. 1971-yilda hukumat unvondan voz kechgan. Shundan keyin navablik Saifga meros bo‘lib o‘tgan. Aktyorning oilasi — onasi Sharmila Tagor, rafiqasi Karina Kapur, ikkita singlisi va uch nafar farzandi (birinchi turmushidan Ibrohim va ikkinchi turmushidan ikkita)dan tashkil topgan.
Rayma va Riya Sen

Rayma va Riya Sen ota tomonidan qirollik oilasiga borib taqaladigan aktrisa Mun-Mun-Senning qizlari sanaladi. Ularning buvisi Ila Devi malika va Janpur maharajisi Gayatri Devining opasi bo‘lgan. Katta buvisi esa maharaji Sayajiraao Gaekvada III yagona qizi bo‘lgan.
Bxagyashri

Salmon Xon bilan “Seni sevdim” filmida birga suratga tushgan aktrisaning kelib chiqishi Maharashtra shtatidagi qirollik oilasiga borib taqaladi. Asl ismi Shriman Rajkumari Bxagyashri Raj Patvardxan bo‘lgan aktrisa, Sangli shahri hukmdori Vijay Singxrao Madxavrao Patvardxanning qizi.